|  |  |  |  |  |  |  |
| --- | --- | --- | --- | --- | --- | --- |
| Številka: 511-85/2015-2550-37  POTRJEN | | | | | | |
| Ljubljana, dne 6. 9. 2021 | | | | | | |
|  | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| **ZADEVA: Izhodišča za udeležbo delegacije Republike Slovenije na 9. zasedanju pogodbenic Konvencije o varstvu in rabi čezmejnih vodotokov in mednarodnih jezer (Ženeva, Švica, 29. 9. – 1. 10. 2021) – predlog za obravnavo** | | | | | | | | | | | | |
| **1. Predlog sklepov vlade:** | | | | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na \_\_\_\_\_\_\_seji sprejela naslednji  SKLEP:   1. Vlada Republike Slovenije je sprejela izhodišča za udeležbo delegacije Republike Slovenije na 9. zasedanju pogodbenic Konvencije o varstvu in rabi o čezmejnih vodotokov in mednarodnih jezer, ki bo potekalo v Ženevi, Švica, od 29. septembra do 1. oktobra 2021. 2. Vlada Republike Slovenije je imenovala delegacijo, ki se bo udeležila 9. zasedanja pogodbenic Konvencije o varstvu in rabi čezmejnih vodotokov in mednarodnih jezer, v naslednji sestavi:    mag. Anita Pipan, veleposlanica, Stalna predstavnica, Stalno predstavništvo pri Uradu Združenih narodov in ostalih mednarodnih organizacijah v Ženevi, vodja delegacije,  * dr. Aleš Bizjak, sekretar, Ministrstvo za okolje in prostor, član, nacionalna kontaktna točka za Vodno konvencijo, član, * Nataša Anderlič, podsekretarka, Služba za EU koordinacijo in mednarodne zadeve, Ministrstvo za okolje in prostor, članica, * dr. Tanja Mohorko, sekretarka, Ministrstvo za okolje in prostor, Direktorat za vode in investicije, članica, in * mag. Lara Flis, podsekretarka, Ministrstvo za okolje in prostor, Direktorat za vode in investicije, članica, * Tina Hočevar, II. sekretarka - okolje, Stalno predstavništvu pri Uradu Združenih narodov in ostalih mednarodnih organizacijah v Ženevi, članica.     MAG. JANJA GAVRAS HOČEVAR  V.D. GENERALNEGA SEKRETARJA  Sklep Vlade RS prejme: Ministrstvo za okolje in prostor,  * Ministrstvo za zunanje zadeve Republike Slovenije, * Služba Vlade Republike Slovenije za razvoj in evropsko kohezijsko politiko, * Služba Vlade Republike Slovenije za zakonodajo. | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | |
| Katja Piškur, vodja, Služba za EU koordinacijo in mednarodne zadeve, Ministrstvo za okolje in prostor in  dr. Aleš Bizjak, Služba za EU koordinacijo in mednarodne zadeve, Ministrstvo za okolje in prostor, nacionalna kontaktna točka za Vodno konvencijo. | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | |
| / | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | |
| / | | | | | | | | | | | | |
| **5. Kratek povzetek gradiva: /** | | | | | | | | | | | | |
| Priloženo gradivo vsebuje izhodišča za udeležbo delegacije RS na 9. zasedanju Konvencije o varstvu čezmejnih vodotokov in mednarodnih jezer, ki bo potekalo v Ženevi, Švica, od 29. septembra do 1. oktobra 2021. Države pogodbenice in opazovalci bodo v okviru programa tokratnega zasedanja razpravljali v visokem in splošnem segmentu. Predvidene teme so: voda kot dejavnik miru in stabilnosti, nadzor nad stanjem čezmejnih vodotokov, mednarodnih jezer in vodonosnikov, pravična in trajnostna delitev vode v čezmejnem kontekstu, neksus presoje voda-hrana-energija-ekosistemi v čezmejnih porečjih, drugo poročanje po Vodni konvenciji in po indikatorju 6.5.2 CTR 6 Agende ZN 2030, financiranje konvencije, prilagajanje na podnebne spremembe v čezmejnih porečjih ter voda in industrijskih nesrečah. Na zasedanju je predvideno tudi sprejetje Programa dela konvencije za obdobje 2022-2024. RS bo na 9. zasedanju kot predsedujoča Svetu EU v imenu EU in držav članic na izbranih točkah dnevnega reda visokega in splošnega segmenta predstavila predhodno na WPIEI UNECE Water Convention z EU in državami članicami usklajene izjave. RS tudi pričakuje, da bo na 9. zasedanju pogodbenic sprejeta njena kandidatura za organizacijo 10. zasedanja pogodbenic v RS leta 2024 in predsedovanje konvenciji v obdobju od 2024 do 2027, ki jo je oddala 31. maja 2021 (Sklep Vlade RS, 51102-4/2021/3, 19. 5. 2021) ter da bodo v skladu s tem začeli potekati prvi pogovori. | | | | | | | | | | | | |
| **6. Presoja posledic za:** | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | NE | | |
| c) | administrativne posledice | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | NE | | |
| e) | socialno področje | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | | |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | |
|  | | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  | |  |  | | | | |  |
| **II. Finančne posledice za državni proračun** | | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | | |  | |  | |  | | | | |  |
|  | | |  | |  | |  | | | | |  |
| **SKUPAJ** | | | | | | |  | | | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | | |  | |  | |  | | | | |  |
|  | | |  | |  | |  | | | | |  |
| **SKUPAJ** | | | | | | |  | | | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | | |
| Novi prihodki | | | | | Znesek za tekoče leto (t) | | | | Znesek za t + 1 | | | |
|  | | | | |  | | | |  | | | |
|  | | | | |  | | | |  | | | |
|  | | | | |  | | | |  | | | |
| **SKUPAJ** | | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | |
| **7.b Predstavitev ocene finančnih posledic pod 40.000 EUR:**  Stroške udeležbe članov delegacije RS na zadevnem zasedanju pogodbenic krije Ministrstvo za okolje in prostor. Stroški udeležbe delegacije RS so ocenjeni na 4.000 EUR. | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | | |
| **9. Predstavitev sodelovanja javnosti:** | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | NE | | |
| Predlog gradiva ni takšne narave, da bi bila potrebna predhodna objava. | | | | | | | | | | | | |
|  | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | NE | | |
| **11. Gradivo je uvrščeno v delovni program vlade:** | | | | | | | | | | NE | | |
| MAG. ANDREJ VIZJAK  MINISTER | | | | | | | | | | | | |

PRILOGA:

* + **Jedro gradiva: : Izhodišča za udeležbo delegacije Republike Slovenije na 9. zasedanju pogodbenic Konvencije o varstvu in rabi čezmejnih vodotokov in mednarodnih jezer (Ženeva, Švica, 29. 9. – 1. 10. 2021)**

**JEDRO GRADIVA**

**Izhodišča za udeležbo delegacije Republike Slovenije na 9. zasedanju pogodbenic Konvencije o varstvu in rabi čezmejnih vodotokov in mednarodnih jezer (Ženeva, Švica, 29. 9. – 1. 10. 2021)**

V Ženevi, Švica, bo od 29. septembra do 1. oktobra 2021 potekalo 9. zasedanje pogodbenic Konvencije o varstvu in rabi čezmejnih vodotokov in mednarodnih jezer (Vodna konvencija) v okviru Ekonomske komisije za Evropo (ECE/UN), katere pogodbenica in aktivna članica je tudi RS.

UNECE Konvencija o varstvu in rabi čezmejnih vodotokov in mednarodnih jezer (Vodna konvencija) je bila sprejeta v Helsinkih leta 1992, veljavna pa je postala leta 1996. RS je k konvenciji pristopila leta 1999. Konvencija trenutno združuje 44 pogodbenic ter več deset na sprejem že čakajočih držav in opazovalk iz celega sveta.

Cilj Vodne konvencije je varovati in zagotavljati količino in kakovost voda ter trajnostno rabo čezmejnih vodnih virov z razvijanjem in promoviranjem čezmejnega in mednarodnega sodelovanja. Prirejena je delovanju v gospodarsko različno razvitih in različno vodnatih državah. Temelji na načelu enakosti in recipročnosti, zato zagovarja pravice in opredeljuje obveznosti tako gorvodnih kot dolvodnih držav. Je okvirni sporazum in ne nadomešča bilateralnih in multilateralnih sporazumov med državami pogodbenicami, temveč spodbuja njihov nastanek in vsebinski razvoj obstoječih mehanizmov. Pri tem izhaja iz vsebin preprečevanja, nadzora in zmanjševanja čezmejnih vplivov, zagotavljanja razumne in pravične rabe voda ter sodelovanja na podlagi sporazumov in skupnih teles. Po oceni UNESCO IHP si v svetovnem merilu kar 153 držav deli 286 čezmejnih rek in jezer ter 592 čezmejnih vodonosnikov, zato je izvajanje Vodne konvencije toliko bolj pomembno tudi za učinkovito delovanje sistema ZN in uspešno izvajanje Agende ZN 2030, predvsem CTR 6, posledično pa tudi CTR 2, 7, 13, 15, 16 in 17.

Do nedavnega je bilo članstvo v konvenciji omejeno zgolj na države v UNECE regiji. Z amandmaji (2013) in ratifikacijo vseh tedanjih pogodbenic (2015) o širitvi članstva tudi izven UNECE regije pa je konvencija postala globalna – edinstven pravno zavezujoč mednarodni instrument, ki promovira celostno upravljanje čezmejnih površinskih in podzemnih voda. Z učinkovitimi mehanizmi za implementacijo in s komponento razvojnega sodelovanja prispeva h krepitvi politične volje, zaupanja in medsebojnega razumevanja med državami in ostalimi partnerji pri reševanju vprašanj v povezavi z upravljanjem čezmejnih porečij po vsem svetu. Za delovanje Vodne konvencije skrbi sekretariat konvencije na sedežu UNECE v Ženevi, usmerja pa ga biro konvencije in biroju predsedujoča država. Trenutne članice biroja konvencije so države, ki aktivno sodelujejo pri delu konvencije in izvajanju programa. Trenutno so to predsedujoča konvenciji Kazahstan, Madžarska, Estonija, Nemčija, Finska, Senegal, Azerbajdžan, Italija, Francija, Bosna in Hercegovina, Švica in Ruska federacija.

Delo konvencije je sicer organizirano v delovnih skupinah, v katerih RS preko MOP intenzivno sodeluje od leta 2017 in so v zadnjem obdobju predmet intenzivnega prilagajanja delovanja novim globalnim izzivom, predvsem prekomerne rabe in onesnaževanja voda, podnebnih sprememb, naraščanja prebivalstva ter globalizacije, pa tudi prepoznanih političnih neravnotežij in vojnih stanj velikih razsežnosti v mednarodnem prostoru. Nosilec konvencije v RS je MOP, aktivno pa v procesih sodeluje tudi MZZ ter njegova diplomatska konzularna predstavništva, zlasti Stalno predstavništvo RS pri Uradu Združenih narodov v Ženevi.

Na področju čezmejnega celostnega upravljanja voda konvencija dodatno prispeva k aktivnostim, ki jih RS uspešno izvaja na bilateralni (dvostranske komisije za vodno gospodarstvo s sosednjimi državami), sub-regionalni (ISRBC) in regionalni ravni (ICPDR). RS je prav preko uspešnega izvajanja aktivnosti ter primerov dobrih praks na področju voda na bilateralni, sub-regionalni in regionalni ravni prepoznana kot kredibilen partner tudi širše v okviru Vodne konvencije.

Vodna konvencija se srečuje na zasedanju pogodbenic vsake tri leta. Država pogodbenica, ki običajno v prestolnici organizira zasedanje pogodbenic, nato naslednja tri leta predseduje Vodni konvenciji – trenutno je to Estonija. 9. zasedanje pogodbenic bo zaradi pandemije COVID-19 namesto v Talinu izvedeno v Ženevi v hibridni obliki. Delegacija RS, ki bo prisotna kot pogodbenica konvencije in kot predsedujoča Svetu EU, na zasedanju pogodbenic predvideva fizično udeležbo v sestavi:

# mag. Anita Pipan, veleposlanica, Stalna predstavnica, Stalno predstavništvo pri Uradu Združenih narodov in ostalih mednarodnih organizacijah v Ženevi, vodja delegacije,

* dr. Aleš Bizjak, sekretar, Ministrstvo za okolje in prostor, član, nacionalna kontaktna točka za Vodno konvencijo, član,
* Nataša Anderlič, podsekretarka, Služba za EU koordinacijo in mednarodne zadeve, Ministrstvo za okolje in prostor, članica,
* dr. Tanja Mohorko, sekretarka, Ministrstvo za okolje in prostor, Direktorat za vode in investicije, članica, in
* mag. Lara Flis, podsekretarka, Ministrstvo za okolje in prostor, Direktorat za vode in investicije, članica,
* Tina Hočevar, II. sekretarka - okolje, Stalno predstavništvu pri Uradu Združenih narodov in ostalih mednarodnih organizacijah v Ženevi, članica.

Za udeležbo na 9. zasedanju pogodbenic vsi našteti člani potrebujejo poverilnice RS.

Program zasedanja predvideva vsebine visokega in splošnega segmenta. Tema visokega segmenta bo voda in mir. V dveh sklopih, Čezmejno vodno sodelovanje: katalizator miru in Pospeševanje napredka čezmejnega vodnega sodelovanja za doseganje trajnostnega razvoja, so predvideni trije paneli. Pomembne teme splošnega dela letošnjega zasedanja pa so: nadzor stanja voda, pravična delitev vode v čezmejnem kontekstu, presoje voda-hrana-energija-ekosistemi v čezmejnih bazenih, poročanje po indikatorju 6.5.2 in po Vodni konvenciji, financiranje konvencije, prilagajanje podnebnim spremembam, voda in industrijske nesreče in program dela konvencije za obdobje 2022 – 2024.

RS bo v vlogi predsedujoči Svetu EU v imenu EU in držav članic predstavila stališča do tem visokega segmenta (Panel 1 in Panel 3) in do izbranih tem splošnega segmenta (širitev konvencije, razvoj sporazumov in skupnih teles, volitve v izvršilni odbor, nadzor stanja in izmenjava podatkov o čezmejnih vodah, pravična in trajnostna delitev vodnih virov, EUW iniciativa, presoje neksus, poročanje po vodni konvenciji in indikatorju 6.5.2, financiranje konvencije, prilagajanje na podnebne spremembe, voda in industrijske nesreče, program dela 2022 – 2024 ter partnerstva. RS tudi pričakuje, da bo na 9. zasedanju pogodbenic sprejeta njena kandidatura za organizacijo 10. zasedanja pogodbenic v RS leta 2024 in predsedovanje konvenciji v obdobju od 2024 do 2027, ki jo je na Sekretariat UNECE Vodne konvencije oddala 31. maja 2021 (Sklep Vlade RS, 51102-4/2021/3, 19. 5. 2021).

9. zasedanje pogodbenic Vodne konvencije bo priložnost za primerjavo znanj in izkušenj ter nacionalnih prioritet na področju čezmejnega celostnega upravljanja voda, učvrstitev bilateralnih in mednarodnih partnerstev, predvsem pa krepitev čezmejnega sodelovanja in implementacije Vodne konvencije v skladu s programom dela za obdobje od leta 2022 do 2024. Prav tako bo RS lahko predstavila in promovirala rezultate usklajevanj na ravni EU in držav članic na delovni skupini WPIEI Water Convention v okviru aktivnosti PSEU21. V primeru sprejetja kandidature RS za organizacijo 10. zasedanja pogodbenic leta 2024 v RS, bo 9. zasedanje tudi priložnost za prve poglobljene pogovore o polnopravnem sodelovanju RS v biroju konvencije in o postopnih aktivnostih in pripravah na leto 2024.